جمهور باشقانی رجب تایییب اردوغان تیکینتی‌سی باشا چاتمیش آنکارا-نیغده اتومبیل یولونون آچیلیش مراسیمیندکی چیخیشیندا امریکانین تحریم لرینه موناسیبت بیلدیریب و سرت رئاکسیا وئریب.
اردوغان: "امریکا متفیق‌لیک پرینسیپینه ضد اولان تحریم قراری ایله تورکیه-نی آسیلی وضعیته گتیرمه‌یه چالیشیر. قانونی اساس‌لارلا اؤلکه‌میزه قارشی موباریزه آپارا بیلمه‌ین‌لر تحریم لر ایله بیزی یولوموزدان دؤندرمک ایستییرلر. دونن امریکا تحریم لری اعلان ائدیلدی. بونو چوخ آچیق شکیلده ایفاده ائدیرم، بو گونه کیمی “CAATSA” هئچ بیر اؤلکه‌یه تطبیق ائدیلمه‌ییب. بو، ایلک دفعه ناتو عضوو اولان اؤلکه‌میزه تطبیق اولونور. بو نه جور بیر اتفاق‌دیر؟ قرارین سببی نه دیر؟ قرارین سببی "اس-400"و آلماغیمیزدیر. تورکیه بو یولا نیه باش ووروب؟ چونکی امریکا تورکیه-یه هاوا هوجوموندان مودافیعه سیستم‌لرینی وئرمه‌دی. بیزی یئنی‌دن اؤزلریندن آسیلی وضعیته گتیرمک ایستییرلر. بو جور تحریم لر تورکیه-‌نین بون‌دان سونرا مودافیعه صنایع سینده کی موستقیل‌لیگینی داها دا آرتیرما‌لی اولدوغونو گؤز اؤنونه سریب. "اس-400" بیر پروبلئم اولماسایدی، اوخشار واسیطه‌لردن ایستیفاده ائدیله جگی باشا دوشولوردو. ایندی نه اولا‌جاق، اؤز ایشیمیزه باخاجاغیق. مودافیعه صنایعمیزی تامامیله آسیلیلیقدان خلاص ائتمک اوچون فعایتلریمیزی 2 قات داها آرتیراجاییق. داها چوخ چالیشاجاییق. مودافیعه صنایعسی‌نین باشچی‌سی دمیر و اونون تیمینی داها چوخ قورویاجاغیق. وقف‌لر، دؤولت و اؤزل شیرکت‌لرله داها گوجلو امکداش‌لیق ائتمکده داوام ائدجییک. تورکیه 1974-جو ایلدکی قیبریس عملیاتی سونراسیندا دا تحریم لره معروض قالدی. بونو هر کس ایدراک ائتمه‌لی‌دیر کی، داها تورکیه بو جور تحریم لره ایلیشیب قالماق مرحله‌سینی خیلی واخت اول کئچیب.
